Title: ประกาศเจ้าพนักงานจราจรทางบกจังหวัดนครศรีธรรมราช เรื่อง กำหนดถนนควบคุมจำกัดความเร็วในพื้นที่เทศบาลนครนครศรีธรรมราช

ประกาศเจ้าพนักงานจราจรทางบกจังหวัดนครศรีธรรมราช
เรื่อง
กำหนดถนนควบคุมจำกัดความเร็วในพื้นที่เทศบาลนครนครศรีธรรมราช[๑]

ด้วยจังหวัดนครศรีธรรมราช
ได้ประชุมคณะอนุกรรมการจัดระบบการจราจรทางบก จังหวัดนครศรีธรรมราช ครั้งที่ ๑/๒๕๖๑
เมื่อวันที่ ๑๖ ตุลาคม ๒๕๖๐ เห็นชอบตามที่ศูนย์ปฏิบัติการความปลอดภัยทางถนน เทศบาลนครนครศรีธรรมราช ในการกำหนดถนน
ควบคุมจำกัดความเร็ว ในพื้นที่
เทศบาลนครนครศรีธรรมราชตามแนวทางที่คณะกรรมการนโยบายป้องกันและลดอุบัติเหตุทางถนนแห่งชาติกำหนด

ฉะนั้น
เพื่อการป้องกันและลดอุบัติเหตุทางถนน จึงอาศัยอำนาจตามความในมาตรา
๖๗ และมาตรา ๑๓๙ (๖) แห่งพระราชบัญญัติจราจรทางบก พ.ศ. ๒๕๕๒
และคำสั่งกระทรวงมหาดไทย ที่ ๕๒๙/๒๕๕๕ เรื่อง
แต่งตั้งเจ้าพนักงานจราจรตามพระราชบัญญัติจราจรทางบก พ.ศ. ๒๕๒๒ ลงวันที่ ๗ กันยายน
๒๕๕๕ จึงออกประกาศเจ้าพนักงานจราจรทางบกจังหวัดนครศรีธรรมราชดังนี้

ข้อ ๑  ถนนควบคุมจำกัดความเร็ว มีดังนี้
๑.๑ ถนนกะโรม ตั้งแต่สี่แยกเบญจม
ตำบลโพธิ์เสด็จ ถึง สี่แยกตลาดแขก ตำบลคลัง อำเภอเมืองนครศรีธรรมราช
จังหวัดนครศรีธรรมราช
๑.๒ ถนนราชดำเนิน
ตั้งแต่สี่แยกหัวถนน ตำบลในเมือง ถึง สามแยกถนนหลังสนามกีฬาจังหวัด ตำบลท่าวัง
อำเภอเมืองนครศรีธรรมราช จังหวัดนครศรีธรรมราช
๑.๓
ถนนพัฒนาการคูขวาง ตั้งแต่สามแยกนาหลวง ตำบลในเมือง ต่อเนื่องไปถึง จุดกลับรถหน้าโรงพยาบาลนครินทร์
ถนนอ้อมค่าย ตำบลปากพูน อำเภอเมืองนครศรีธรรมราช จังหวัดนครศรีธรรมราช

ข้อ ๒  ข้อกำหนดการควบคุมจำกัดความเร็วถนน ตามข้อ
๑
๒.๑
ประเภทที่ ๑ รถบรรทุกที่มีน้ำหนักรถรวมทั้งน้ำหนักบรรทุกเกิน ๑,๒๐๐ กิโลกรัม หรือรถบรรทุกผู้โดยสาร
ให้ใช้ความเร็วไม่เกิน ๖๐ กิโลเมตรต่อชั่วโมง
๒.๒
ประเภทที่ ๒ รถยนต์อื่น นอกจากรถที่ระบุในประเภทที่ ๑ ขณะที่ลากจูงรถพ่วง รถยนต์บรรทุกที่มีน้ำหนักรถรวมทั้งน้ำหนักบรรทุกเกิน
๑,๒๐๐
กิโลกรัม หรือ รถยนต์สามล้อ ให้ใช้ความเร็วไม่เกิน ๔๕ กิโลเมตรต่อชั่วโมง
๒.๓ ประเภทที่ ๓ รถยนต์อื่น ๆ
นอกจากที่ระบุไว้ในประเภทที่ ๑ และประเภทที่ ๒ หรือรถจักรยานยนต์
ให้ใช้ความเร็วไม่เกิน ๖๐ กิโลเมตรต่อชั่วโมง

ข้อ ๓  บรรดาข้อบังคับ ประกาศ หรือระเบียบใด
ที่ขัดแย้งกับประกาศนี้ ให้ยกเลิกเสียทั้งสิ้น

ประกาศ
ณ วันที่ ๒ มีนาคม พ.ศ. ๒๕๖๑
พลตำรวจตรี
วันไชย  เอกพรพิชญ์
ผู้บังคับการตำรวจภูธรจังหวัดนครศรีธรรมราช
เจ้าพนักงานจราจรทางบกจังหวัดนครศรีธรรมราช

พิมพ์มาดา/จัดทำ
๑๗
เมษายน ๒๕๖๑

นุสรา/ตรวจ
๑๗
เมษายน ๒๕๖๑

[๑]
ราชกิจจานุเบกษา เล่ม ๑๓๕/ตอนพิเศษ ๗๒ ง/หน้า ๑๔/๒๗ มีนาคม ๒๕๖๑